internet vaartha 451 Views
ముంబై : కాల్గేట్‌ కంపెనీ ఉత్పత్తిచేస్తున్న సూపర్‌ఫ్లెక్సీ టూత్‌బ్రష్‌కు ప్రముఖ క్రికెట్‌క్రీడాకారుడు విరాట్‌ కోహ్లి ప్రచారకర్తగా ఎంపికయ్యారు. దంతసంరక్షణ విభాగంలో అగ్రగామిగా ఉన్న కాల్గేట్‌ పామోలివ్‌ ఇండియా దేశంలోని టి20 క్రికెట్‌ లీడర్‌ విరాట్‌కోహ్లిని ప్రచారకర్తగా ఎంపికచేసుకున్నట్లు ప్రకటించింది. కొత్తగా ఉన్న సూపర్‌ ఫ్లెక్సీ టివి ప్రకటనను కూడా విరాట్‌కోహ్లితో రూపొందించింది. ఇతర టూత్‌బ్రష్‌ కంపెనీలతో పోలిస్తే మార్కెట్‌లో కోల్గేట్‌ టూత్‌బ్రష్‌లకు ఉన్న డిమాండ్‌ను పరిగణనలోకి తీసుకుని అత్యధిక ప్రజాదరణ కలిగినక్రికెటర్‌ విరాట్‌ కోహ్లినే తమ బ్రాండ్‌కు ప్రచారకర్తగా నియమించుకున్నట్లు కంపనీ ప్రకటించింది. కంపెనీ మార్కెటింగ్‌ ఉపాధ్యక్షుడు ఎరిక్‌ జుంబర్ట్‌ మాట్లాడుతూ అగ్రగామి క్రికెటర్‌గా కోహ్లికి ఉన్న గుర్తింపు తమ బ్రాండ్‌మార్కెటింగ్‌కు ఎంతో ఉపకరిస్తుందని కాల్గేట్‌ సూపర్‌ ఫ్లెక్సికి పరిపూర్ణ అంబాసిడర్‌ కోహ్లి అని పేర్కొన్నారు.